Paġna Fil-25 ta' Settembru 2013, il-Kummissjoni Ewropea rċeviet mingħand il-Gvern Żvediż, skont l-Artikolu 37 tat-Trattat Euratom, Dejta Ġenerali relatata mal-pjan għar-rimi tal-iskart radjuattiv li jirriżulta mill-Faċilità tas-Sors ta' Spallazzjoni Ewropew (Aċċelleratur Lineari). Abbażi ta' din id-dejta u t-tagħrif addizzjonali mitlub mill-Kummissjoni fit-18 ta' Ottubru 2013 u fit-22 ta' Settembru 2014 u pprovdut mill-awtoritajiet Żvediżi fit-2 ta' Settembru 2014 u fit-22 ta' Ottubru 2014, u wara konsultazzjoni mal-Grupp ta' Esperti, il-Kummissjoni fasslet din l-opinjoni: Id-distanza mis-sit sal-eqreb fruntiera ta' Stat Membru ieħor, f'dan il-każ id-Danimarka, hija ta' madwar 30 km. Fil-kundizzjonijiet operazzjonali normali, ir-rimi ta' effluwenti likwidi u gassużi radjuattivi mhux qed jitqies li jista' jikkawża esponiment sinifikanti għall-popolazzjoni ta' xi Stat Membru ieħor mil-lat ta' saħħa. L-iskart radjuattiv solidu sekondarju jinħażen temporanjament fis-sit qabel ma jiġi trasportat lejn faċilitajiet awtorizzati ta' trattament jew ta' rimi li jinsabu fl-Iżveżja. F'każ ta' rilaxxi mhux ippjanati ta' effluwenti radjuattivi, li jistgħu jirriżultaw minn xi aċċidenti tat-tip u tad-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni fi Stat Membru ieħor ma jkunux sinifikanti mil-lat ta' saħħa. Bħala konklużjoni, il-Kummissjoni hi tal-opinjoni li l-implimentazzjoni tal-pjan għar-rimi tal-iskart radjuattiv fi kwalunkwe għamla li jirriżulta mill-Faċilità tas-Sors ta' Spallazzjoni Ewropew, li jinsab f'Lund, fl-Iżvezja, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lat ta' saħħa, tal-ilma, tal-ħamrija jew tal-ispazju tal-ajru ta' Stat Membru ieħor. Magħmul fi Brussell, is-26 ta' Frar 2015. Fil-15 ta' Jannar 2015, il-Kummissjoni rċeviet talba mingħand il-Bank Ċentrali Ewropew (BĊE) biex tagħti opinjoni dwar abbozz ta' Regolament emendat li jirrigwarda l-istatistika dwar il-portafolji ta' titoli. Il-Kummissjoni tagħraf l-importanza li jkun hemm biżżejjed dejta u statistika għas-sorveljanza prudenzjali tal-istituzzjonijiet finanzjarji, biex isir monitoraġġ tad-daqs u l-movimenti tal-portafolji ta' titoli, domestiċi u transkonfinali, kif ukoll tat-tip ta' strumenti li jintużaw. Barra minn hekk, il-Kummissjoni taqbel mal-valutazzjoni stabbilita fil-premessa 3 tal-abbozz tar-Regolament, li d-dinamiċi tal-propagazzjoni tar-riskju ma setgħux jiġu vvalutati sew waqt il-kriżi finanzjarja, fost affarijiet oħra minħabba n-nuqqas ta' dejta granulari dwar l-iskoperturi għar-riskju bilaterali u l-kanali ta' kontaġju. L-abbozz tar-Regolament emendat tal-BĊE dwar l-istatistika dwar il-portafolji ta' titoli għandu l-għan li jintroduċi r-rappurtar dirett mill-korporazzjonijiet tal-assigurazzjoni. Il-Kummissjoni tilqa' ż-żieda li dan se jwassal għaliha, peress li l-korporazzjonijiet tal-assigurazzjoni jkollhom ħafna portafolji ta' titoli. L-isfond granulari emerġenti tas-settur finanzjarju wkoll se jkun rilevanti għar-regolazzjoni finanzjarji fi stadji differenti, pereżempju fil-kuntest tal-Valutazzjonijiet tal-Impatt marbutin mal-proposti leġiżlattivi tal-Kummissjoni, kif ukoll fil-kuntest ta' evalwazzjonijiet ex-post tal-leġiżlazzjoni eżistenti kkwotata fl-abbozz tar-Regolament. F'dan il-kuntest, il-Kummissjoni qed iżżomm il-possibblità li ladarba jkunu daħlu fis-seħħ l-obbligi ta' rappurtar, hi tkun tista' twettaq valutazzjoni dwar jekk l-istatistika tkunx addattata għall-iskopijiet tagħha anki għall-iskop importanti li tintuża għat-tfassil u l-evalwazzjoni tar-regolamentazzjoni finanzjarja attwali u fil-ġejjieni. Il-Kummissjoni tappoġġa l-abbozz tar-Regolament tal-BĊE emendat, billi dan għandu jipprovdi sett aktar komplet ta' dejta dwar il-portafolji ta' titoli, li huwa ta' importanza kbira għall-partijiet ikkonċernati, fosthom il-Kummissjoni stess. Magħmul fi Brussell, is-26 ta' Frar 2015. Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew bil-posta, bin-numru ta' referenza Numru M.7408 — Cargill/ADM Chocolate Business, fl-indirizz li ġej: Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz ta' deċiżjoni tikkostitwixxi ftehimiet u/jew prattiki miftiehma bejn l-impriżi rilevanti skont it-tifsira tal-Artikolu 101 tat-TFUE u l-Artikolu 53 tal-Ftehim ŻEE. Il-Kumitat Konsultattiv jaqbel mal-valutazzjoni tal-Kummissjoni tal-prodott u l-ambitu ġeografiku tal-ftehimiet u/jew il-prattiki miftiehma miġbura fl-abbozz ta' deċiżjoni. Il-Kumitat Konsultattiv jaqbel mal-Kummissjoni li l-impriżi konċernati miż-żewġ abbozzi ta' deċiżjonijiet ipparteċipaw f'dak/dawk il-ksur kif deskritt fiż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni li l-għan tal-ftehimiet u/jew prattiki miftiehma għaż-żewġ ksur deskritt f'żewġ abbozzi ta' deċiżjonijiet kien li jirrestrinġu l-kompetizzjoni fl-ambitu tat-tifsira tal-Artikolu 101 tat-TFUE u l-Artikolu 53 taż-ŻEE. Il-Kumitat Konsultattiv jaqbel mal-Kummissjoni li l-ftehimiet u/jew il-prattiki miftiehma deskritti fiż-żewġ abbozzi ta' deċiżjonijiet kienu kapaċi jaffettwaw b'mod apprezzabbli l-kummerċ bejn l-Istati Membri tal-UE. Il-Kumitat Konsultattiv jaqbel mal-valutazzjoni tal-Kummissjoni rigward id-durata għall-ksur deskritti fiż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni fir-rigward tad-destinatarji taż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni li għandhom jiġu imposti multi fuq id-destinatarji taż-żewġ abbozzi tad-deċiżjonijiet. Il-Kumitat Konsultattiv jaqbel mal-Kummissjoni Ewropea dwar l-applikazzjoni tal-Linji Gwida 2006 dwar il-metodu ta' kif jiġu stabbiliti multi imposti skont l-Artikolu 23(2)(a) tar-Regolament Nru 1/2003 għaż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi għaż-żewġ abbozzi ta' deċiżjonijiet. Il-Kumitat Konsultattiv jaqbel mal-istabbiliment tad-durata għall-għan tal-kalkolu tal-multi għaż-żewġ deċiżjonijiet. Il-Kumitat Konsultattiv jaqbel mal-Kummissjoni dwar it-tnaqqis tal-multi abbażi tal-Avviż ta' Klemenza 2006 għaż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni dwar it-tnaqqis tal-multi abbażi tal-Avviż ta' Klemenza 2008 għaż-żewġ deċiżjonijiet. Il-Kumitat Konsultattiv jaqbel mal-Kummissjoni dwar l-ammont finali tal-multi għaż-żewġ deċiżjonijiet. Il-ksur jirrigwarda s-suq għal Derivati tar-Rata tal-Imgħax fuq il-Frank Żvizzeru ("DRIFS"). Skont id-DO l-Partijiet involvew irwieħhom fi prattiċi antikompetittivi li kienu jikkostitwixxu sensiela interrelatata ta' okkorrenzi magħquda bl-għan komuni tar-restrizzjoni u/jew it-tagħwiġ tal-kompetizzjoni fis-settur tad-DRIFS. Għal dan l-għan, il-Partijiet iddiskutew is-sottomissjonijiet CHF LIBOR bil-fehma li dan jista' jkun ta' benefiċċju għall-pożizzjoni tan-negozjar fid-DRIFS ta' mill-inqas wieħed min-negozjanti involuti fil-komunikazzjonijiet. Dawn id-diskussjonijiet kultant ġew akkumpanjati minn skambju ta' informazzjoni dwar il-pożizzjonijiet kummerċjali attwali u futuri u l-prezzijiet ippjanati. It-tweġibiet rispettivi tal-Partijiet għad-DO kkonfermaw li d-DO indirizzata lilhom kienet tirrifletti l-kontenut tas-sottomissjonijiet tagħhom għar-riżolviment. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni indirizzat lill-Partijiet jirrigwardax biss l-oġġezzjonijiet li fir-rigward tagħhom il-Partijiet ingħataw l-opportunità li jesprimu l-fehmiet tagħhom, u jien wasalt għal konklużjoni pożittiva. Brussell, is-17 ta' Ottubru 2014. Id-Deċiżjoni tikkonċerna ksur uniku u kontinwu. Id-destinatarji tad-Deċiżjoni pparteċipaw fi ksur tal-Artikolu 101 tat-Trattat u l-Artikolu 53 tal-Ftehim taż-ŻEE. L-iskop tal-ksur kien ir-restrizzjoni u/jew tgħawwiġ fil-kompetizzjoni fir-rigward ta' Derivattivi tar-Rati tal-Imgħax tal-Frank Svizzeru (minn hawn' il quddiem imsejħa "DRIFS"), irreferenzjati għal-LIBOR tal-frank Svizzeru ("CHF Libor"). L-iktar DRIFS komuni huma: (i) ftehim dwar rati bil-quddiem, (ii) skambju tar-rati tal-imgħax, (iii) opzjonijiet tar-rati tal-imgħax u (iv) futuri tar-rati tal-imgħax. DRIFS huma negozjati madwar iż-ŻEE u jistgħu jiġu nnegozjati barra l-borża (OTC) jew, fil-każ ta' futuri tar-rati tal-imgħax, innegozjati fil-borża. Id-Deċiżjoni hija indirizzata lid-destinatarji li ġejjin (minn hawn 'il quddiem "id-destinatarji"): JPMorgan Chase & Co. u JPMorgan Chase Bank, National Association (minn hawn' il quddiem "JPMorgan"). Il-każ infetaħ abbażi ta' applikazzjoni għall-immunità minn RBS fid-9 ta' Awwissu 2011. Fil-[...], JPMorgan applikat għal tnaqqis tal-multi taħt l-Avviż ta' Klemenza. Fit-23 ta' Settembru 2014, il-Kummissjoni adottat Dikjarazzjoni ta' Oġġezzjonijiet u ż-żewġ partijiet ikkonfermaw li kienet tirrifletti l-kontenut tas-sottomissjonijiet tagħhom u li għalhekk huma baqgħu impenjati li jsegwu l-proċedura tar-riżolviment. Il-Kumitat Konsultattiv dwar Prattiki Restrittivi u Pożizzjonijiet Dominanti ħareġ opinjoni favorevoli fis-17 ta' Ottubru 2014 u l-Kummissjoni adottat id-Deċiżjoni fil-21 ta' Ottubru 2014. L-erba' destinatarji tad-Deċiżjoni pparteċipaw f'kartell, bi ksur għalhekk tal-Artikolu 101 tat-Trattat u l-Artikolu 53 tal-Fethim ŻEE, matul il-perjodu mis-6 ta' Marzu 2008 sat-13 ta' Lulju 2009: Il-partijiet għall-ksur involvew irwieħhom fl-imġiba antikompetittiva li ġejja: fil-perjodu mis-6 ta' Marzu 2008 sat-13 ta' Lulju 2009, kummerċjant tal-JPMorgan iddiskuta f'ċerti okkażjonijiet ma' kummerċjant tal-RBS partikolarment is-sottomissjonijiet li kienu ġejjin ta' CHF LIBOR tal-RBS ta' tliet xhur u sitt xhur bil-fehma li dan jista' jkun ta' benefiċċju għall-pożizzjoni ta' negozjar tad-DRIFS ta' għallinqas wieħed mill-kummerċjanti involuti fil-komunikazzjonijiet. Għal dan l-għan, il-kummerċjant tal-RBS avviċina, jew indika r-rieda li javviċina, lis-sottomettent tas-CHF LIBOR fl-RBS sabiex jitolbu sottomissjoni lill-BBA favur ċerta direzzjoni jew f'xi okkażjonijiet f'livell speċifiku. Dawn id-diskussjonijiet ta' kummerċjant tal-RBS u kummerċjant tal-JPMorgan kultant ġew akkumpanjati minn skambju ta' informazzjoni dwar il-pożizzjonijiet kummerċjali attwali u futuri u l-prezzijiet ippjanati. L-ambitu ġeografiku tal-ksur kien ikopri t-territorju kollu taż-ŻEE. L-ammont bażiku tal-multa li għandha tiġi imposta fuq l-impriżi kkonċernati għandu jiġu stabbilit b'referenza għall-valur tal-bejgħ, il-fatt li l-ksur huwa min-natura tiegħu fost ir-restrizzjonijiet tal-kompetizzjoni l-iktar ta' ħsara, it-tul ta' żmien u l-ambitu ġeografiku tal-kartell, il-fatt li l-attivitajiet kollużivi kienu relatati mal-punti referenzjarji finanzjarji u ammont addizzjonali sabiex l-impriżi jiġu dissważi milli jidħlu fi prattiki illegali ta' dan it-tip. Fir-rigward ta' dan il-ksur, il-Kummissjoni kkalkulat il-valur tal-bejgħ annwali għal JPMorgan u RBS abbażi tal-flussi ta' flus li kull bank irċieva, mill-portafoll rispettiv tiegħu ta' DRIFS referenzjati għas-CHF LIBOR u li saru ma' kontropartijiet li jinsabu fiż-ŻEE, matul ix-xhur li jikkorrispondu mal-parteċipazzjoni tagħhom fil-ksur, li jiġu sussegwentement annwalizzati. Dawn il-valuri tal-bejgħ ġew skontati b'fattur uniformi biex jittieħed kont tal-partikolaritajiet tal-industrija tad-DRIFS, bħall-innettjar inerenti f'din l-industrija, li jfisser li l-banek kemm ibigħu kif ukoll jixtru derivattivi sabiex il-ħlasijiet ikunu nnettjati kontra pagamenti li ħerġin. Il-Kummissjoni ma applikat l-ebda ċirkostanza aggravanti jew mitiganti. L-Artikolu 23(2) tar-Regolament (KE) Nru 1/2003 jistipula li l-multa imposta fuq kull impriża għal kull ksur m'għandhiex tkun iktar minn 10 % tal-fatturat totali tagħha fis-sena kummerċjali preċedenti għad-data tad-deċiżjoni tal-Kummissjoni. F'dan il-każ, l-ebda mill-multi ma taqbeż l-10 % tad-dħul mill-bejgħ totali tal-impriża fuq is-sena kummerċjali preċedenti għad-data ta' din id-Deċiżjoni. Il-Kummissjoni kkonċediet immunità sħiħa mill-multi lill-RBS. Il-Kummissjoni tat ukoll tnaqqis ta' 40 % tal-multa lil JPMorgan għall-kooperazzjoni tagħha fl-investigazzjonijiet. B'riżultat tal-applikazzjoni tan-Notifika ta' Riżolviment, l-ammont tal-multi imposti fuq il-partijiet kollha tnaqqas b'10 % u dan it-tnaqqis ġie miżjud ma' kwalunkwe gwadann ta' klemenza. Il-multi li ġejjin kienu imposti skont l-Artikolu 23(2) tar-Regolament (KE) Nru 1/2003. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz ta' deċiżjoni tikkostitwixxi ftehimiet u/jew prattiki miftiehma bejn l-impriżi rilevanti skont it-tifsira tal-Artikolu 101 tat-TFUE u l-Artikolu 53 tal-Ftehim ŻEE. Il-Kumitat Konsultattiv jaqbel mal-valutazzjoni tal-Kummissjoni tal-prodott u l-ambitu ġeografiku tal-ftehimiet u/jew il-prattiki miftiehma miġbura fl-abbozz ta' deċiżjoni. Il-Kumitat Konsultattiv jaqbel mal-Kummissjoni li l-impriżi konċernati miż-żewġ abbozzi ta' deċiżjonijiet ipparteċipaw f'dak/dawk il-ksur kif deskritt fiż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni li l-għan tal-ftehimiet u/jew prattiki miftiehma għaż-żewġ ksur deskritt f'żewġ abbozzi ta' deċiżjonijiet kien li jirrestrinġu l-kompetizzjoni fl-ambitu tat-tifsira tal-Artikolu 101 tat-TFUE u l-Artikolu 53 taż-ŻEE. Il-Kumitat Konsultattiv jaqbel mal-Kummissjoni li l-ftehimiet u/jew il-prattiki miftiehma deskritti fiż-żewġ abbozzi ta' deċiżjonijiet kienu kapaċi jaffettwaw b'mod apprezzabbli l-kummerċ bejn l-Istati Membri tal-UE. Il-Kumitat Konsultattiv jaqbel mal-valutazzjoni tal-Kummissjoni rigward id-durata għall-ksur deskritti fiż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni fir-rigward tad-destinatarji taż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni li għandhom jiġu imposti multi fuq id-destinatarji taż-żewġ abbozzi tad-deċiżjonijiet. Il-Kumitat Konsultattiv jaqbel mal-Kummissjoni Ewropea dwar l-applikazzjoni tal-Linji Gwida 2006 dwar il-metodu ta' kif jiġu stabbiliti multi imposti skont l-Artikolu 23(2)(a) tar-Regolament Nru 1/2003 għaż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi għaż-żewġ abbozzi ta' deċiżjonijiet. Il-Kumitat Konsultattiv jaqbel mal-istabbiliment tad-durata għall-għan tal-kalkolu tal-multi għaż-żewġ deċiżjonijiet. Il-Kumitat Konsultattiv jaqbel mal-Kummissjoni dwar it-tnaqqis tal-multi abbażi tal-Avviż ta' Klemenza 2006 għaż-żewġ abbozzi ta' deċiżjonijiet. Il-Kumitat Konsultattiv jaqbel mal-Kummissjoni dwar it-tnaqqis tal-multi abbażi tal-Avviż ta' Klemenza 2008 għaż-żewġ deċiżjonijiet. Il-Kumitat Konsultattiv jaqbel mal-Kummissjoni dwar l-ammont finali tal-multi għaż-żewġ deċiżjonijiet. Il-ksur huwa marbut ma' ċerti Derivati tar-Rati tal-Imgħax tal-Frank Żvizzeru b'perjodu qasir (ST) u barra l-borża (OTC), ta' maturità sa 24 xahar ("ST OTC DRIFS") Il-Partijiet qablu li jikkwotaw lil partijiet terzi, firxiet usa' u fissi fuq ST OTC DRIFS rilevanti, filwaqt li tinżamm firxa idjaq għal kummerċ bejniethom. L-għan ta' dawn il-kuntatti kien sabiex, l-ewwelnett, inaqqas l-ispejjeż tat-tranżazzjonijiet proprji tal-Partijiet u tinżamm il-likwidità bejniethom filwaqt li jfittxu li jimponu firxiet usa' fuq partijiet terzi u għalhekk iżidu l-profitti tagħhom. It-tieni nett, il-Partijiet kellhom l-għan li jimpedixxu l-abbiltà ta' parteċipanti oħra fis-suq li jikkompetu fuq l-istess termini bħalhom. It-tweġibiet rispettivi tal-Partijiet għad-DO kkonfermaw li d-DO indirizzata lilhom kienet tirrifletti l-kontenut tas-sottomissjonijiet tagħhom għar-riżolviment. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni indirizzat lill-Partijiet jirrigwardax biss l-oġġezzjonijiet li fir-rigward tagħhom il-Partijiet ingħataw l-opportunità li jesprimu l-fehmiet tagħhom, u jien wasalt għal konklużjoni pożittiva. Brussell, is-17 ta' Ottubru 2014. Id-Deċiżjoni tikkonċerna ksur uniku u kontinwu. Id-destinatarji tad-Deċiżjoni pparteċipaw fi ksur tal-Artikolu 101 tat-Trattat u l-Artikolu 53 tal-Ftehim taż-ŻEE fis-settur ta' ċerti derivati tar-rati tal-imgħax tal-frank Svizzeru b'perjodu qasir (ST) u barra l-borża (OTC), ta' maturità sa 24 xahar ("ST OTC CHF Derivati tar-Rati tal-Imgħax" jew "ST OTC DRI" fil-qasir). Id-Deċiżjoni hija indirizzata lil dawn li ġejjin (minn hawn 'il quddiem "id-destinatarji"): UBS AG (minn hawn 'il quddiem "UBS"); JPMorgan Chase & Co. u JPMorgan Chase Bank, Assoċjazzjoni Nazzjonali (minn hawn' il quddiem "JPMorgan") u Il-każ infetaħ fuq il-bażi ta' applikazzjoni għall-immunità mill-RBS fid-9 ta' Awwissu 2011. Fil-[...], UBS applikat għal tnaqqis ta' multi taħt l-Avviż ta' Klemenza u fil-[...], JPMorgan applikat għal tnaqqis tal-multi taħt l-Avviż ta' Klemenza. Fit-23 ta' Settembru 2014, il-Kummissjoni adottat Dikjarazzjoni ta' Oġġezzjonijiet u l-partijiet kollha kkonfermaw li kienet tirrifletti l-kontenut tas-sottomissjonijiet tagħhom għar-riżolviment u li huma baqgħu impenjati li jsegwu l-proċedura tar-riżolviment. Il-Kumitat Konsultattiv dwar Prattiċi Restrittivi u Pożizzjonijiet Dominanti ħareġ opinjoni favorevoli fis-17 ta' Ottubru 2014 u l-Kummissjoni adottat id-Deċiżjoni fil-21 ta' Ottubru 2014. It-tmien destinatarji tad-Deċiżjoni pparteċipaw f'kartell, bi ksur hekk tal-Artikolu 101 tat-Trattat u l-Artikolu 53 tal-Ftehim ŻEE fil-perjodu mis-7 ta' Mejju 2007 sal-25 ta' Settembru 2007. Il-partijiet għall-ksur - RBS, UBS, JPMorgan u Credit Suisse - involvew irwieħhom fl-imġiba antikompetittiva li ġejja: negozjanti f'RBS, UBS, JPMorgan u Credit Suisse qablu li jikkwotaw firxiet usa' u fissi bejn offerti u talbiet fuq ST OTC DRI rilevanti għal kummerċ ma' partijiet terzi (inklużi sensara reċiproċi), filwaqt li żammew firxiet idjaq bejn offerti u talbiet għall-kummerċ bejniethom. It-terminu firxa bejn offerti u talbiet jirreferi għad-differenza bejn il-prezz tal-offerta u tat-talba ikkwotat f'kuntratt partikolari. Il-prezz tal-offerta huwa l-prezz li bih in-negozjant ikun lest li jixtri kuntratt partikolari, u l-prezz tat-talba huwa l-prezz li bih in-negozjant ikun lest li jbigħ kuntratt partikolari. L-għan ta' dawn il-kuntatti kien sabiex inaqqsu l-ispejjeż tat-tranżazzjonijiet proprji tal-banek u tinżamm il-likwidità bejniethom filwaqt li jfittxu li jimponu firxiet usa' fuq partijiet terzi u għalhekk iżidu l-profitti tal-banek. Għan assoċjat ta' din l-imġiba kollużiva kien li tixxekkel il-kapaċità ta' atturi oħra fis-suq li jikkompetu fuq l-istess termini bħall-erba' atturi prinċipali. L-ambitu ġeografiku tal-ksur kien ikopri t-territorju kollu taż-ŻEE. L-ammont bażiku tal-multa li għandha tiġi imposta fuq l-impriżi kkonċernati għandu jiġu stabbilit b'referenza għall-valur tal-bejgħ, il-fatt li l-ksur huwa min-natura tiegħu fost ir-restrizzjonijiet tal-kompetizzjoni l-iktar ta' ħsara, it-tul ta' żmien u l-ambitu ġeografiku tal-kartell, u ammont addizzjonali sabiex impriżi jiġu dissważi milli jidħlu fi prattiki illegali ta' dan it-tip. Fir-rigward ta' dan il-ksur, il-Kummissjoni kkalkulat il-valur tal-bejgħ annwali għal RBS, UBS, JPMorgan u Credit Suisse abbażi tal-ammont nozzjonali innegozjati ta' kuntratti ST OTC DRI irreferenzjati għall-frank Svizzeru LIBOR jew għall-frank Svizzeru TOIS u li saru ma' kontropartijiet li jinsabu fiż-ŻEE, matul ix-xhur li jikkorrispondu mal-parteċipazzjoni tagħhom fil-ksur, li jiġu sussegwentement annwalizzati. B'rikonoxximent tal-karatteristiċi partikolari fis-settur ST OTC DRI u tan-natura tal-ksur, il-Kummissjoni naqqset dawn l-ammonti nozzjonali billi applikat fattur uniformi li jirrappreżenta l-firxa bejn it-talba u l-offerta. Il-Kummissjoni ma applikat l-ebda ċirkostanza aggravanti jew mitiganti. L-Artikolu 23(2) tar-Regolament (KE) Nru 1/2003 jistipula li l-multa imposta fuq kull impriża għal kull ksur m'għandhiex tkun iktar minn 10 % tal-fatturat totali tagħha fuq is-sena preċedenti għad-data tad-deċiżjoni tal-Kummissjoni. F'dan il-każ, l-ebda mill-multi ma taqbeż l-10 % tad-dħul mill-bejgħ totali tal-impriża fuq is-sena preċedenti għad-data ta' din id-Deċiżjoni. Il-Kummissjoni kkonċediet immunità sħiħa mill-multi lill-RBS. Il-Kummissjoni tat ukoll tnaqqis ta' 30 % tal-multa lil UBS u tnaqqis ta' 25 % tal-multa lil JPMorgan għall-kooperazzjoni tagħhom fl-investigazzjoni. B'riżultat tal-applikazzjoni tan-Notifika ta' Riżolviment, l-ammont tal-multi imposti fuq l-RBS, UBS, JPMorgan u Credit Suisse tnaqqas b'10 % u dan it-tnaqqis ġie miżjud ma' kwalunkwe gwadann ta' klemenza. Il-multi li ġejjin kienu imposti skont l-Artikolu 23(2) tar-Regolament (KE) Nru 1/2003. Flimkien mal-pubblikazzjoni fil-Ġurnal Uffiċjali, jeżisti aġġornament regolari li huwa disponibbli fuq is-sit elettroniku tad-Direttorat Ġenerali għall-Affarijiet Interni. Imatra (linja ferrovjarja*) Vainikkala (linja ferrovjarja) Il-punti tal-qsim tal-fruntiera huma bbażati fuq il-Ftehim bejn il-Gvern tar-Repubblika tal-Finlandja u l-Gvern tal-Federazzjoni Russa dwar il-punti tal-qsim tal-fruntiera reċiproċi (Ħelsinki, 11 ta' Marzu 1994). Dawk immarkati b'asterisk (*) jiġu użati biss b'mod limitat u miftuħa biss għaċ-ċittadini tal-Finlandja u tar-Russja skont il-ftehim bilaterali. Dawn jinżammu miftuħa għat-traffiku skont il-bżonn. It-traffiku jikkonsisiti kważi b'mod esklussiv minn ġarr tal-injam. Ħafna drabi, il-maġġoranza tal-punti tal-qsim ikunu magħluqa. Il-punti tal-qsim tal-fruntiera kkonċernati huma s-suġġett tan-negozjati mill-awtoritajiet Finlandiżi u dawk Russi. Hanko (ukoll għal inġenji tal-baħar tad-divertiment) Kirkkonummi Kokkola Maarianhamina (ukoll għal inġenji tal-baħar tad-divertiment) Nuijamaa (ukoll għal inġenji tal-baħar tad-divertiment) Nota: Dawn joperaw esklussivament matul il-perjodu tas-sajf. Nota: temporanjament mit-23 ta' Awwissu sal-31 ta' Ottubru 2013. Nota: temporanjament mill-1 t'AprilNovembru 30, 2015. L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-posta elettronika lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7302 — Styrolution / Braskem / JV, f'dan l-indirizz: Il-Belġju Klassi 1.6. Frott, ħaxix u ċereali, friski jew ipproċessati It-tuberi tal-"Plate de Florenville" għandhom il-karatteristiċi tal-varjetà u fiżiċi li ġejjin: Il-"Plate de Florenville" tappartjeni għal-grupp ta' patata tat-tisjir li għandhom laħam sod. Il-karatteristiċi kulinarji tagħha (ibbażati fuq kriterji ta' eżaminar tal-varjetà tal-patata aċċettati internazzjonalment bil-ħsieb li tiddaħħal fil-katalgu Belġjan) huma kif ġej: Konsegwentement, skont il-kategorizzazzjoni aċċettata internazzjonalment użata għad-dħul tal-varjetajiet tal-patata fil-katalgu Belġjan, il-"Plate de Florenville" hija kklassifikata fil-grupp A (A - AB - BA), il-grupp ta' patata ideali għall-użu fl-insalati, it-tisjir bil-fwar jew it-tisjir bil-qoxra b'kollox. Mill-lat organolettiku, il-"Plate de Florenville" hija kkaraterizzata minn togħma fina, delikata u qawwija u b'sodezza pjaċevoli fil-ħalq. Ma għandiex mid-dqiq u għaldaqstant għandha konsistenza milwiema. Il-"Plate de Florenville" tista' tkun ikkummerċjalizzata bħala patata friska jew għall-konsum mill-bniedem. Il-perjodu inattiv twil ħafna tagħha jfisser li tista' tiġi maħżuna għal żmien twil faċilment, mingħajr ir-riskju ta' ġerminazzjoni bikri u mhux ikkontrollat. Apparti mill-produzzjoni tal-pjanti tal-patata, l-aspetti kollha tal-produzzjoni (mit-tħawwil tat-tuberi sal-ħżin tal-ħsad) għandhom isiru fiż-żona ddefinita. Il-proċessi tal-preparazzjoni u l-ippakkjar jistgħu jsiru fit-territorju kollu tal-Unjoni Ewropea. It-tikkettar imwaħħal mal-ippakkjar tal-"Plate de Florenville" għandu jkollu - barra mill-marki meħtieġa mil-liġi - l-isem reġistrat, il-logo tal-indikazzjoni ġeografika protetta (IĠP) tal-UE (fl-istess kamp viżiv tal-isem), referenza għall-korp ta' ċertifikazzjoni indipendenti għall-produttur imsemmi, kif ukoll numru tal-lott u r-referenza tal-produttur jekk hu mhuwiex dak li jipprepara/jippakkja. Meta mibjugħa f'waħdiet direttament lill-konsumatur, il-"Plate de Florenville" hija identifikata b'mod ċar mit-tikkettar obbligatorju ta' hawn fuq. Il-kelma "primeur" ("bikri") tista' tiżdied mal-isem "Plate de Florenville" jekk il-patata għandha l-karatteristiċi ta' patata bikrija (maħsuda qabel ma tkun saret, bil-ġilda titneħħa faċilment bit-taħkik) u tinbiegħ friska qabel il-15 ta' Settembru. Il-kelma "grenailles" ("żgħar") tista' tiżdied mal-isem "Plate de Florenville" jekk it-tuberi huma iżgħar minn 25 mm. It-tikkettar u l-mezzi ta' identifikazzjoni kollha huma soġġetti għall-approvazzjoni minn korp ta' ċertifikazzjoni indipendenti għall-produttur ikkonċernat. Iż-żona ta' produzzjoni tal-"Plate de Florenville" hija magħmula mill-muniċipalitajiet li ġejjin: Chiny (il-muniċipalitajiet ta' Izel u Jamoigne qabel ma ġew amalgamati); F'dik iż-żona, il-"Plate de Florenville" hija mkabbra f'tipi favorevoli ta' ħamrija, prinċiparjament tat-tip: bir-ramel jew ramel bit-tajn bi skular naturali eċċessiv jew ftit eċċessiv; tajn imrammel bi skular naturali. Iż-żona ġeografika marbuta mal-isem "Plate de Florenville" tikkorrespondi maż-żona li tinstab fin-Nofsinhar tal-Belġju bl-isem ta' "Lorraine belge" jew - mil-lat ġeoloġiku u agrikolu - "Région jurassique". Huwa l-uniku reġjun fil-Belġju datat mill-era sekondarja. B'mod aktar speċifiku, iż-żona tal-produzzjoni tal-"Plate de Florenville" tinstab f'parti minn dak ir-reġjun Ġurassiku bl-isem ta' Gaume (isem storiku u ġeografiku). Il-kontorni speċifiċi tal-"cuestas", bi djul li jħarsu li tħares lejn in-Nofsinhar, huma fost il-karatteristiċi speċifiċi ta' Gaume. Barra minn hekk, imħares mill-irjieħ kiesħa u mix-xita mit-Tramuntana bis-saħħa ta' tal-għoljiet tal-Ardenni, li qegħdin aktar fl-għoli, Gaume huwa r-reġjun li jimmarka t-tranżizzjoni bejn il-klima marittima moderata fit-Tramuntana tal-pajjiż u klima kontinentali. Din id-differenza hija manifestata minn firxa aktar wiesgħa ta' temperaturi, numru akbar ta' ġranet sajfin, aktar sigħat ta' xemx, anqas preċipitazzjoni u rjieħ anqas qawwija. Il-kompożizzjoni tas-saff ta' taħt tal-ħamrija (ġibsija) hija fattur favorevoli addizzjonali peress li żżomm is-sħana sew. Iż-żewġ saffi pedoloġiċi li jkopru ż-żona ta' madwar Florenville jikkorrespondu ma' ħamrija bil-tajn, kemxejn imrammla li huma ventilati u skulati sew u jisħnu malajr, kontra tal-ħamrijiet taflija, tqal fejn ma tantx jiskula ilma taż-żoni tal-madwar. Maż-żmien, il-kultivaturi nnutaw li l-"Plate de Florenville" tal-aqwa kwalità kienet dik imkabbra f'ħamrijiet ta' dan it-tip (ramel bit-tajn u tajn imrammel). Għaldaqstant huma għażlu l-ħbula tal-art b'dawn il-ħamrijiet u użawhom biex ikabbru l-"Plate de Florenville". Din tirrifletti l-akkwist ta' għarfien speċifiku u uniku marbut mat-tkabbir ta' din il-varjetà ta' patata. Il-ferroviji wisq probabbli kellhom irwol importanti meta stabbilixxew ir-reputazzjoni ta' din il-patata. Fl-1880 dik li qabel kienet il-muniċipalità ta' Florenville akkwistat stazzjon tal-ferroviji fuq il-linja 165 li għaqqdet Virton ma' Bertrix. Fuq skala akbar, dik il-linja tgħaqqad - u għadha tgħaqqad - Arlon, Namur u Brussell (il-punt ċentrali tan-netwerk ferrovjarju fil-Belġju). Id-deskrizzjoni "de Florenville" x'aktarx ġejja mit-tikketta mwaħħla mal-vaguni li jħallu l-istazzjon ta' Florenville, fejn il-produzzjoni kienet tittieħed miż-żoni tal-madwar permezz tat-toroq. Għaldaqstant il-patata ħadet l-isem tal-istazzjon minn fejn kienet tiġi ttrasportata. Il-karatteristiċi prinċiplai tal-"Plate de Florenville", apparti mill-kulur u l-forma tagħha, huma li żżomm tajjeb ħafna waqt it-tisjir u li għandha togħma fina u delikata. Il-patata tibqa' sħiħa, ma ddubx u żżomm il-forma tagħha sew, anke wara li tissajjar għal ħin twil. Din il-kwalità tagħmilha possibbli li l-patata tiġi kklassifikata fil-grupp kulinarju A (ara l-punt 3.2). Għaldaqstant hija ideali għall-insalati, kif ukoll għat-tisjir bil-fwar jew bil-qoxra b'kollox. It-togħma tagħha hija qawwija, delikata u fina ħafna. Xi kultant ikun hemm it-togħma ta' ġellewż. It-togħma qawwija tagħha hija marbuta sew mat-tuberi żgħar tagħha. Il-komposti aromatiċi tagħha huma aktar ikkonċentrati milli fit-tuberi l-kbar. Dawn iż-żewġ karatteristiċi tagħha jirriżultaw mil-livell baxx ta' materja niexfa (< 20 %) speċifika għall-"Plate de Florenville". L-isem "Plate de Florenville" ilu jeżisti mill-inqas seklu, kif turi r-referenza li ġejja: fl-1930 l-"Encyclopédie agricole belge" stqarret li l-"Plate de Florenville""titkabbar f'Gaume" u "hemm domanda kbira għaliha fis-suq ta' Liège"; Il-kundizzjonijiet klimatiċi u pedoloġiċi f'Gaume, kif ukoll it-tipi ta' ħamrija msemmija f'punt 5.1, huma partikolarment favorevoli għat-tkabbir tal-"Plate de Florenville". Il-"Plate de Florenville" teħtieġ ħamrija li hija skulata sew (sabiex tevita s-taħniq tal-għeruq) u li tisħon malajr sabiex tikber sew. Barra minn hekk, il-klima deskritta hawn fuq tiżgura provvista tajba tal-ilma u tnaqqas ir-riskju ta' ġlata li għaliha l-patata hi sensittiva. Din il-provvista tal-ilma adegwata tagħmilha possibbli li tinkiseb il-patata "Plate de Florenville" b'materja niexfa taħt l-20 %. Klima aktar niexfa tiffavorixxi patata li għandha mid-dqiq u, għall-kuntrarju, klima aktar kiesħa u umda żżomm milli jkun hemm żvilupp tajjeb ta' tuberi. Barra minn hekk, peress li hija varjetà li tikber bil-mod, il-"Plate de Florenville" għandha tinżara' malajr kemm jista' jkun. Għaldaqstant il-fatt li l-ħamrijiet li titkabbar fihom jisħnu malajr huwa vantaġġ kbir. Madankollu, ta' min wieħed jinnota li f'dawn il-ħamrijiet li jiskulaw, ir-rendiment previst mill-"Plate de Florenville" huwa taħt ir-rendiment nominali tal-varjetà "Rosa" (li huwa 90 % ta' dak previst mill-varjetà ta' referenza "Bintje"): skont il-kundizzjonijiet tat-temp, ir-rendiment ivarja bejn 12 u 25 tunnellata għal kull ettaru, ir-rendiment massimu awtorizzat sabiex jikkwalifika għall-isem "Plate de Florenville". Dan ir-rendiment baxx hu essenzjali għall-kwalità tat-togħma tal-"Plate de Florenville". Aktar ma t-tuberi jkunu żgħar, il-konċentrazzjoni tal-molekuli aromatiċi tkun akbar u l-patata tkun itjeb. Għaldaqstant il-kombinazzjoni ta' fatturi pedoloġiċi u klimatiċi u l-għarfien tal-kultivaturi jippermettu lill-varjetà "Rosa" toffri l-kwalitajiet kollha tagħha. Ir-referenzi għall-pjanti żgħar tal-patata msejħa "Plates" bdew jidhru fis-sorsi storiċi Belġjani min-nofs is-seklu 19 'il quddiem. Fl-1860 Edouard de Croeser de Berges ħejja reġistru ta' 128 varjetà tal-patata fil-Belġju, li ddeskriva il-"Plate" bħala patata ta' kwalità tajba, pjuttost produttiva u ħielsa mill-mard. Din il-varjetà tinstab ukoll fl-"Almanach agricole belge" tal-1899. Il-"Plate de Florenville" għandha reputazzjoni lokali, nazzjonali u internazzjonali. Dan jidher, b'mod partikolari, fil-"Fête de la Pomme de Terre" (festival tal-patata) li jsir fi Florenville, festival li jsir fi tmiem il-ġimgħa f'Ottubru sa mill-1994. Dan l-avveniment hu kopert mill-istampa reġjonali ("L'Avenir du Lussemburgu" fl-2011, 2012 u 2013, pereżempju), imma anke barra l-Belġju (referenzi fil-gazzetta Franċiża "L'Union-L'Ardennais" fl-2013). Il-"Plate de Florenville" isir riferiment għaliha wkoll fl-istampa nazzjonali ("Le Soir", "La Libre Belgique" u l-gazzetta Olandiża "De Standaard"), kif ukoll fl-istampa internazzjonali ("Le Figaro" [Franza], pereżempju). Tidher ukoll f'diversi gwidi turistiċi ta' Gaume, inklużi: "Tourisme en Beau Canton de Gaume" ippubblikat fl-2002 mill-Uffiċju Turistiku ta' Chiny, Florenville u Herbeumont; Fit-tisjir, il-"Plate de Florenville" hi użata f'diversi riċetti tal-Provinċja tal-Lussemburgu fejn is-sodezza tagħha hija kwalità essenzjali. Barra minn hekk, dan ifisser li l-kwalitajiet kulinarji tagħha jinkluduha fuq il-menus ta' diversi ristoranti, li jippreżentawha bħala platt fin u tipiku, pereżempju: Apprezzata ħafna mill-konsumaturi, il-"Plate de Florenville" hija rikonoxxuta bħala patata bi produttività baxxa ta' kwalità għolja ħafna. Il-prezz tagħha huwa xhieda ta' dan. Diversi sorsi datati mill-ewwel nofs tas-seklu 20 jikkonfermaw il-fatt li din il-patata tiswa' aktar minn oħrajn. Illum il-ġurnata xorta tiswa aktar fil-ħwienet (€1,99/kg) minn kwalunkwe varjetà tal-patata bil-laħam sod, bħal pereżempju ix-"Charlotte" (€1,20/kg). F'paġna 12, L-organizzazzjonijiet sħab għandhom ikunu: nongovernattivi u mingħajr skop ta' qligħ; jew korpi rregolati bil-liġi pubblika ta' karattru ċivili; jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar Aħmar." Għal Assistenza Teknika, l-organizzazzjonijiet sħab għandhom jappartjenu għal kwalunkwe waħda mill-kategoriji li ġejjin: organizzazzjonijiet nongovernattivi u mingħajr skop ta' qligħ iffurmati skont il-liġi ta' Stat Membru u li l-kwartieri ġenerali tagħhom jinsabu fi ħdan l-Unjoni; jew korpi rregolati bil-liġi pubblika ta' karattru ċivili; jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar Aħmar. Għall-Bini ta' Kapaċitajiet, l-organizzazzjonijiet sħab għandhom jappartjenu għal kwalunkwe waħda mill-kategoriji li ġejjin: organizzazzjonijiet nongovernattivi u mingħajr skop ta' qligħ li joperaw jew li huma stabbiliti f'pajjiż terz skont il-liġijiet fis-seħħ f'dak il-pajjiż; jew korpi rregolati bil-liġi pubblika ta' karattru ċivili; jew aġenziji u organizzazzjonijiet internazzjonali." F'paġna 13, Il-korpi stabbiliti fil-pajjiżi li ġejjin jistgħu jkunu sħab fi proġetti ta' Bini ta' kapaċitajiet l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovakkja, is-Slovenja, Spanja, l-Isvezja, ir-Renju Unit; Il-proġetti ta' Bini ta' kapaċitajiet għandhom jinvolvu l-organizzazzjonijiet applikanti u dawk sħab minn tal-inqas sitt pajjiżi differenti li minnhom: tal-inqas tliet sħab ikunu minn pajjiżi terzi; is-sħab kollha mill-pajjiżi parteċipanti fil-programm irid ikun ilhom attivi fil-qasam tal-għajnuna umanitarja għal tal-inqas 5 snin; tal-inqas żewġt isħab minn pajjiżi terzi jridu jkunu attivi fil-qasam tal-għajnuna umanitarja; tal-inqas sieħeb wieħed mill-pajjiżi parteċipanti fil-programm irid ikun ilu attiv fil-qasam tal-ġestjoni tal-volontarjat għal tal-inqas 5 snin." Il-korpi stabbiliti fil-pajjiżi li ġejjin jistgħu jkunu sħab fi proġetti ta' Bini ta' kapaċitajiet l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovakkja, is-Slovenja, Spanja, l-Isvezja, ir-Renju Unit; Il-proġetti ta' Bini ta' kapaċitajiet għandhom jinvolvu l-organizzazzjonijiet applikanti u dawk sħab minn tal-inqas sitt pajjiżi differenti li minnhom: is-sħubiji li jinvolvu sħab minn tal-inqas tliet pajjiżi parteċipanti fil-programm, inkluż il-pajjiż applikanti, u mill-inqas tliet pajjiżi terzi; is-sħab kollha mill-pajjiżi parteċipanti fil-programm irid ikun ilhom attivi fil-qasam tal-għajnuna umanitarja għal tal-inqas 5 snin; tal-inqas żewġt isħab minn pajjiżi terzi jridu jkunu attivi fil-qasam tal-għajnuna umanitarja; tal-inqas sieħeb wieħed mill-pajjiżi parteċipanti fil-programm irid ikun ilu attiv fil-qasam tal-ġestjoni tal-volontarjat għal tal-inqas 5 snin.
Extracted from C_072_2015.html